REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

*DJEČJI VRTIĆ ŠKRINJICA*

RAZINA: **21**

MATIČNI BROJ: **01476220**

OIB: **24880230716**

ŠIFRA DJELATNOSTI: **8510**

ŽIRO RAČUN: **HR0823600001101736023**

**BILJEŠKE UZ**

**FINANCIJSKE IZVJEŠTAJE**

**DJEČJI VRTIĆ ŠKRINJICA**

**Vidovec, siječanj 2023. godine**

**1. Opći podaci**

Dječji vrtić Škrinjica (Dječji vrtić u nastavku teksta) ima status javne ustanove koja djelatnost predškolskog odgoja i obrazovanja te skrbi o djeci rane i predškolske dobi obavlja kao javnu službu. Dječji vrtić ostvaruje programe predškolskog odgoja i obrazovanja te skrbi o djeci rane i predškolske dobi, kao dio sustava odgoja i obrazovanja te skrbi o djeci. Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u Dječjim vrtićima.

Dječji vrtić osnovan je temeljem Odluke o osnivanju predškolske ustanove, Klasa:601- 01/99-01/03, Urbroj: 2186-10-99-04 od 02.11.1999. godine Općinskog vijeća Općine Vidovec.

Dječji vrtić ima svojstvo pravne osobe, a upisan je u sudski registar ustanova kod Trgovačkog suda u Varaždinu pod matičnim brojem subjekta upisa broj MBS 070055250, OIB: 24880230716.

Osnivač i vlasnik Dječjeg vrtića je Općina Vidovec.

Sjedište Dječjeg vrtića je Vidovec, Ulica Vladimira Nazora 11.

Dječji vrtić svojim programom realizira zadatke s ciljem stalnog podizanja kvalitete rada na poticanju razvoja, odgoja, obrazovanja, njege zdravstvene zaštite, prehrane i socijalne skrbi djece u dobi od navršenih 6 mjeseci do polaska u školu. Cjelokupni rad se odvija usklađen s razvojnim mogućnostima i potrebama djece.

**2. Zakonski okvir**

Financijski izvještaji za 2022. godinu propisani su i predaju se sukladno Pravilniku o financijskom izvještavanju u proračunskom računovodstvu (NN 37/22).

**3. Bilješke uz obrazac PR-RAS**

*PRIHODI POSLOVANJA*

U razdoblju od 01.01.2022. do 31.12.2022. godine Dječji vrtić ostvario je ukupne prihode poslovanja u iznosu od 3.212.156,66 kn, što je 116,4 % u odnosno na navedeno razdoblje prethodne godine, a odnose se na:

* **Pomoći iz inozemstva i od subjekata unutar općeg proračuna (63) – 6.900,00 kn** odnose se na prihode iz državnog proračuna za potrebe održavanja „Male škole“ koji su dodijeljeni na temelju Odluke Ministarstva znanosti i obrazovanja o raspodjeli sredstva namijenjenih sufinanciranju obveznog programa predškole za djecu predškolske dobi.
* **Prihodi od imovine (64 ) –** **0,21 kn** odnose se na primitke od kamata na depozite po viđenju
* **Prihodi od upravnih i administrativnih pristojbi, pristojbi po posebnim propisima i naknada (65) 1.202.685,57 kn**, odnose se na prihode od sufinanciranje cijene usluge, participacije i slično roditelja/skrbnika korisnika Dječjeg vrtića i drugih općina i gradova. Prihodi se ostvaruju temeljem naplate izdanih uplatnica (za roditelje/skrbnike) te temeljem izdanih računa (za druge općine/gradove). U odnosno na navedeno razdoblje prethodne godine vidljivo je povećanje zbog većeg broja djece na godišnjoj razini i dodatnog programa koji se u Vrtiću provodi na temelju suglasnosti Ministarstva znanosti i obrazovanja.
* **Prihodi iz nadležnog proračuna i od HZZO-a na temelju ugovornih obveza (67) – 1.991.363,88 kn**, odnose se na prihode iz nadležnog proračuna Općine Vidovec za financiranje rashoda poslovanja.
* **Kazne, upravne mjere i ostali prihodi (68) – 11.207,00** odnose se na ostale prihode.

S obzirom da je Dječji vrtić s radom u novo izgrađenim prostorijama započeo s 01.02.2021. godine, u odnosu na promatrano razdoblje prethodne godine došlo je do povećanja prihoda po posebnim propisima koji se odnose na sufinanciranje cijene usluge, participacije i slično roditelja/skrbnika korisnika Dječjeg vrtića zbog, gledano na godišnjoj razini, većeg broja upisane djece te zbog provođenja kraćeg programa – engleskog jezika i kraćeg kineziološkog programa. Također, vidljivo je povećanje prihoda iz nadležnog proračuna za financiranje redovne djelatnosti zbog većeg broja upisane djece (gledano na godišnjoj razini) i većih prihoda za pokriće rashoda za zaposlene koji su financirani iz nadležnog proračuna.

*RASHODI POSLOVANJA*

U razdoblju od 01.01.2022. do 31.12.2022. godine Dječji vrtić ostvario je ukupne rashode poslovanja u iznosu od 3.290.902,92 kn, što je 121,3% u odnosno na navedeno razdoblje prethodne godine, a odnose se na:

* **Rashodi za zaposlene (31) –** **2.481.508,33 kn** - sastoje se od plaće za redovan rad u iznosu od 2.089.567,5 kn, plaće za prekovremeni rad u iznosu od 5.991,84 kn, ostalih rashoda za zaposlene u iznosu od 83.625,00 kn te doprinosa na plaću u iznosu od 302.323,93 kn. Vidljivo je da je u odnosu na navedeno razdoblje prethodne godine došlo do povećanja rashoda za zaposlene zbog dodatnog zapošljavanja asistentice za pomoć djeci s teškoćama u razvoju i spremačice te zbog povećanja koeficijenta složenosti poslova za određena radna mjesta. Također, vidljivo je povećanje ostalih rashoda za zaposlene zbog većih iznosa isplate neoporezivih primitaka u odnosu na prethodnu godinu.
* **Materijalni rashodi (32) - 802.445,69 kn** - sastoje se od naknade troškova zaposlenima u iznosu od 153.290,00 kn, rashoda za materijal i energiju u iznosu od 508.757,22 kn, rashoda za usluge u iznosu od 93.090,68 kn te ostalih nespomenutih rashoda poslovanja u iznosu od 47.307,79 kn

Do povećanja za naknade za prijevoz došlo je zbog dodatnog zapošljavanja u 2022. godini te zbog povećanja cijene mjesečne karte prijevoznika.

Najveće povećanje u odnosu na promatrano razdoblje prethodne godine vidljivo je kod rashoda za materijal i energiju koje je nastalo kao posljedica povećanja cijena materijala i energije.

Najveće smanjenje vidljivo je kod rashoda za usluge (usluge tekućeg i investicijskog održavanja). S obzirom da je 01.02.2021. godine Dječji vrtić započeo s radom u novim prostorijama do 31.12.2021. godine provodile su se usluge tekućeg i investicijskog održavanja koje u razdoblju ove godine nisu bile potrebne.

* **Financijski rashodi (343) 6.948,90 kn**, odnose se na bankovne usluge i usluge platnog prometa i veći su u odnosu na navedeno razdoblje prethodne godine zbog povećanja cijena za naknade od strane banke.

*RASHODI ZA NABAVU NEFINANCIJSKE IMOVINE*

U razdoblju od 01.01. – 31.12.2022. godine Dječji vrtić ostvario je ukupne rashode za nabavu nefinancijske imovine u iznosu od 26.547,82 kn (32,30 % u odnosu na navedeno razdoblje prethodne godine) i to kako slijedi:

* **Rashodi za nabavu proizvedene dugotrajne imovine (42)** - a odnosi se na nabavu opreme u iznosu od 13.266,57 kn, te na nabavu nematerijalne proizvedene imovine (ulaganje u računalne programe) u iznosu od 13.281,25 kn.

U odnosu na navedeno razdoblje prethodne razdoblje došlo je do smanjenja rashoda za nabavu opreme, s obzirom da u ovoj godini nije bila potreba za tako velikom nabavom opreme kao prošle godine kada se Dječji vrtić preselio u nove prostorije. Nabava u iznosu od 13.281,25 kn odnosi se na nabavu programa za Uredsko poslovanje u skladu s zakonskom regulativom.

Ukupni prihodi i primici iznose 3.212.156,66 kn, dok ukupni rashodi i izdaci iznose 3.317.450,74 kn za 2022. godinu. Razlika između ukupnih prihoda i primitaka te rashoda i izdataka je manjak u iznosu od 105.294,08 kn. Manjak prihoda iz prethodnih razdoblja iznosi 31.761,12 kn te daje manjak u sljedećem razdoblju od 137.055,20 kn.

**4. Bilješke uz izvještaj o obvezama**

Stanje obveza na kraju izvještajnog razdoblja iznosi 414.477,91 kn (V006), od čega stanje dospjelih obveza (V007) iznosi 111.954,38 kn, a stanje nedospjelih obveza (V009) iznosi 302.523,53 kn. Što se tiče iznosa 111.954,38 kn dospjelih obveza, iznos od 103.329,38 kn odnosi se na obveze za materijalne rashode (najveći dio nepodmirenih dospjelih obveza su obveze za materijal i sirovine te energiju koje su nastale uslijed povećanja cijena. Važno je napomenuti da samo nedospjeli iznos za opskrbu plinom za 12. mjesec iznosi 37.738,65 kn). Iznos od 8.625,00 kn odnosi se na obveze za nabavu nefinancijske imovine, odnosno programa Uredsko poslovanje koje je zakonska obveza. Iznos od 302.523,53 kn nedospjelih obveza na kraju izvještajnog razdoblja odnosi se na obveze za rashode poslovanja od čega iznos od 232.510,68 odnosi se na rashode za zaposlene (plaća za 12/22) a ostatak na nedospjele obveze za materijalne rashode.

S 31.12.2021. godine rashod za plaću za 12/21 pogreškom nije proknjižen kao kontinuirani rashod budućeg razdoblja, zbog toga je na Referentnoj stranici vidljivo veliko povećanje obveza u 2022. godini u odnosu na 2021. godinu.

**5. Bilješke uz bilancu**

Dječji vrtić Škrinjica u 2022. godini nema dugoročnih i kratkoročnih kredita, zajmova ni leasinga. Obveznik ne sudjeluje u sporovima na sudu, nema danih kreditnih pisama ni hipoteka.

S 31.12.2021. godine rashod za plaću za 12/21 pogreškom nije proknjižen kao kontinuirani rashod budućeg razdoblja, zbog toga je na Referentnoj stranici vidljivo veliko povećanje obveza u 2022. godini u odnosu na 2021. godinu.

Na dan 31.12.2022. godine stanje na računu Dječjeg vrtića Škrinjica iznosi 4.753,07 kn.

**6. Bilješke uz izvještaj ras funkcijski**

U razdoblju od 01.01.2022. do 31.12.2022. godine utrošeno je 3.151.384,24 kn za predškolsko obrazovanje (0911), te 161.733,01 kn na troškove prehrane (096). Sveukupno je utrošeno 3.313.117,25 kn na obrazovanje (09). Vidljivo je povećanje u odnosno na promatrano razdoblje prethodne godine zbog povećanja svih rashoda.

**7. Bilješke uz izvještaj o promjenama u vrijednosti i obujmu imovine i obveza**

U razdoblju od 01.01.2022. - 31.12.2022. godine nije bilo promjena vezanih uz obrazac P-VRIO.

**8. Bilješke - broj djelatnika Dječjeg vrtića Škrinjica**

Broj djelatnika u Dječjem vrtiću Škrinjica na dan 31.12.2022. godine, koji obavljaju poslove i zadatke na slijedećim radnim mjestima:

1. Ravnatelj - 1

2. Pedagoginja – 1

3. Odgojiteljica – 12 +1 (od 11. mjeseca 2022. godine 1 djelatnica zamjena za

bolovanje

4. Zdravstvena voditeljica - 1

5. Voditeljica računovodstva - 1

6. Administrativno - računovodstveni djelatnik - 1

7. Kuharica - 1

8. Pomoćna kuharica -1

9. Domar/ložač - 1

10. Spremačica – 3

11. Pomoćni djelatnik za njegu, skrb i pratnju – asistentica - 1

U odnosu na prethodno razdoblje, u 2022. godini došlo je do promjena u strukturi zaposlenih te je prosječan broj zaposlenih povećan na dvadeset i četvero (24) djelatnika.

ZAKONSKI PREDSTAVNIK: RAVNATELJICA

VIDA RISEK, mag.praesc.educ.